CELEX: 62020CN0571
Language: fi
Date: 2020-10-31 00:00:00
Title: Asia C-571/20: Ennakkoratkaisupyyntö, jonka Tribunale di Potenza (Italia) on esittänyt 31.10.2020 – OM v. Ministero dell’Istruzione, dell’Università e della Ricerca – MIUR ym.

25.1.2021   
            
            
               FI
            
            
               Euroopan unionin virallinen lehti
            
            
               C 28/25
            
         
      Ennakkoratkaisupyyntö, jonka Tribunale di Potenza (Italia) on esittänyt 31.10.2020 – OM v. Ministero dell’Istruzione, dell’Università e della Ricerca – MIUR ym.
      (Asia C-571/20)
      (2021/C 28/40)
      Oikeudenkäyntikieli: italia
      
         Ennakkoratkaisua pyytänyt tuomioistuin
      
      Tribunale di Potenza (Potenzan alioikeus)
      
         Pääasian asianosaiset
      
      
         Kantaja: OM
      
         Vastaajat: Ministero dell’Istruzione, dell’Università e della Ricerca – MIUR, Ministero dell’Economia e delle Finanze, Presidenza del Consiglio dei Ministri ja Conservatorio di Musica ”E.R. Duni” di Matera
      
         Ennakkoratkaisukysymykset
      
      
                  1)
               
               
                  Onko SEUT 45 artiklan 4 [kohta] yhteensoveltuva niiden Euroopan unionin perussopimusten määräysten ja periaatteiden (SEUT 45 artiklan 1, 2 ja 3 [kohta]), joissa määrätään henkilöiden vapaasta liikkuvuudesta unionin jäsenvaltioissa, ja erityisesti 12.12.2006 annetun direktiivin 2006/123/EY (1) (nk. Bolkenstein-direktiivi), joka on saatettu osaksi Italian lainsäädäntöä 26.3.2010 annetulla asetuksella nro 59, joka on julkaistu G.U:ssa 23.4.2020, kanssa vai onko se niiden kanssa ilmeisessä ristiriidassa?
               
            
                  2)
               
               
                  Onko SEUT 45 artiklan 4 [kohdan] ja [EUT-sopimuksen] määräysten välillä havaittavissa muuta ristiriitaa siltä osin kuin on kyse eron tekemisestä julkishallinnon työntekijän ja yksityisyrityksen työntekijän välillä niiden määräysten osalta, joilla kielletään [EUT-sopimuksessa] kaikki henkilöiden syrjintä (ks. tältä osin unionin tuomioistuimen 25.3.2014 antama tuomio Biasucci ym. v. Italia), edellä jo mainittujen määräysten lisäksi?
               
            
                  3)
               
               
                  Onko Italian lain nro 508/99 ja niiden Euroopan unionin sääntöjen välillä, joilla kielletään aluksi EY:n perustamissopimuksen 28 ja 29 artiklassa tarkoitetut, sittemmin Lissabonin sopimuksella tehdyn uudistuksen johdosta Euroopan unionin toiminnasta tehdyn sopimuksen 28 ja 29 artiklaan sisällytetyt vaikutukseltaan vastaavat toimenpiteet, havaittavissa lisäksi jotain muuta ristiriitaa; nämä toimenpiteet ovat [EUT-sopimuksessa] kiellettyjä, sillä niiden vaikutuksesta tiettyjen jäsenvaltioiden kansalaiset ovat epäedullisemmassa asemassa muiden jäsenvaltioiden kansalaisiin nähden henkilöiden vapaan liikkuvuuden, heidän palkkauksensa ja sosiaaliturvansa sekä heidän työehtojensa suhteen?
               
            
         (1)  Palveluista sisämarkkinoilla 12.12.2006 annettu Euroopan parlamentin ja neuvoston direktiivi 2006/123/EY (EUVL 2006, L 376, s. 36).